‘ગ્રીન કોરિડોર’ એ ચિકિત્સા – સારવાર માટે ત્યારે વપરાય છે કે, જ્યારે કોઈ દર્દીને તાત્કાલિક સારવારની જરૂર હોય,, સ્થિતિ ખૂબ જ કટોકટીભરી મુશ્કેલ હોય, ત્યારે તે દર્દીને સમયમર્યાદામાં જરૂરી સારવાર પૂરી પાડવી. આવી જરૂરિયાત ત્યારે ઊભી થતી હોય છે જ્યારે હૃદય, કિડની, લીવર જેવા અંગનું પ્રત્યારોપણ કરવાનું હોય. આ સમયે એક જગ્યાએથી મેળવેલ અંગ અન્ય બીજી જગ્યાએ ખૂબ જ ઓછા સમયગાળામાં પહોંચાડવાનું હોય છે. ગ્રીન કોરિડોર હકીકતમાં હોસ્પિટલના કર્મચારીઓ અને પોલીસના એકબીજાના સહયોગથી અસ્થાયીરૂપે તૈયાર કરવામાં આવેલ એક માર્ગ છે. જેમાં ટ્રાફિક પોલીસના સહકારથી થોડા સમય માટે નિર્ધારિત કરેલ માર્ગ પર વાહનોની અવરજવર રોકી દેવામાં આવે છે. જેના કારણે એમ્બ્યુલન્સ ખૂબ જ ઓછા સમયમાં એક સ્થળેથી બીજા સ્થળે પહોંચી શકે છે. ભારતમાં તેનો સૌ પ્રથમ ઉપયોગ ચેન્નઈ ટ્રાફિક પોલીસે કરેલ. ત્યારબાદ મુંબઈ, ભોપાલ, જયપુર, દિલ્હી વગેરે શહેરોમાં કરવામાં આવેલ.